ร้านก๋วยเตี๋ยวร้านนี้ไม่มีชื่อตั้งอยู่เลยรพ.ฮอดไปเกือบกิโลกว่าๆ อยู่ฝั่งซ้ายมือข้างถนน ติดกับบ้านที่มุงหลังคาฟ้า จอดรถได้ข้างทาง จากการสอบถามทราบว่าร้านเปิดทุกวัน 10.30 - 18.00 น. ที่นั่งมีอยู่ 4-5 โต๊ะ เมนูมีขายแต่ก๋วยจั๋บ ก๋วยเตี๋ยวหมู/ไส้ตุ๋น ข้าวซอยไก่ ราคาแค่ 25 บาทเอง มาวันนี้ลองไป 2 ชาม น้ำดื่มน้ำแข็งฟรี
- บะหมี่หมูตุ๋น+ไส้ตุ๋น 25 บาท ขนาดชามสมราคามากๆ น้ำซุปหอมหวานอร่อยดี ไส้ตุ๋นเหนียวนิดๆติดขมหน่อยๆ หมูตุ๋นไม่นุ่มแต่ติดมันอร่อยมาก เครื่องในก็เช่นกัน บะหมี่เส้นเหนียวนุ่มอร่อยดี ผักกรอบสด ไม่ต้องปรุงเพิ่มก็อร่อย แนะนำเลย ให้ 3.7/5
- ข้าวซอยไก่ 25 บาท ถ้วยใหญ่สมราคา เส้นเยอะ เส้นกรอบหอมอร่อยมาก เส้นข้าวซอยเหนียวนิดๆ เนื้อไก่นุ่มไม่คาวเลย แทะได้ถึงกระดูก น้ำข้าวซอยหวานไปนิดแต่หอมมันกะทิดี เผ็ดน้อย ผักดองรสไม่ค่อยเปรี้ยวแต่สดตัดหวานจากข้าวซอยได้ดี โดยรวมแนะนำเช่นกัน ให้ 3.7/5
* เส้นใหญ่เย็นตาโฟ 25 บาท ได้เยอะสมราคา ตัวเส้นเหนียวนุ่ม น้ำเย็นตาโฟรสชาติดีกลมกล่อม ลูกชิ้นหมูใหญ่อร่อย เส้นปลาและหมึกกรอบอร่อยมาตรฐาน เกี๊ยวยังไม่ค่อยกรอบแต่หอมอร่อยดี ให้ 3.7/5
ร้านบรรยากาศริมทาง คนเยอะเป็นช่วงๆ ความสะอาดกลางๆ มีทั้งแมลงวันและแมงหวี่แต่แมงหวี่เยอะกว่า เวลาในการรอไม่นาน รสชาติโดยรวมติดหวานกำลังดี อร่อยอยู่ เป็นร้านก๋วยเตี๋ยวที่น่าจะถูกสุดในฮอดแล้วเพราะร้านอื่นราคาเริ่มที่ 30-35 บาทแต่ร้านนี้ 25 บาททุกชาม รสชาติก็ถือว่าถูกปากเลยทีเดียว ต้องมาลอง ค่อนข้างแนะนำเลย